પાર્ટનરને માત્ર વર્ષમાં એકથી બે વખત જોઇ શકવું. ઉદાસીના પળમાં તેના ખભા પર માથું મૂકીને રાહત ન મેળવી શકવાનો રંજ લોન્ગ ડિસ્ટન્સ રિલેશનશિપમાં રહેતા લોકો જ સમજી અને અનુભવી શકે છે. આટલી જુદાઈની વેદના બાદ પણ બંનેનો પ્રેમ કાયમ છે તો ચોક્કસ તે શારિરીક સંબંધોથી પર આત્મિક સંબંધની અનુભૂતિ કરાવનાર છે. આવા સંબંધ સમય સાથે ઘટવાના બદવે વધુને વધુ ગાઢ બને છે. લોન્ગ ડિસ્ટન્સ રિલેશનશિપમાં લાગણી જ એક એવું તત્વ છે જે બંનેને જોડીને રાખે છે. લોન્ગ ડિસ્ટન્સ રિલેશનશિપ નિભાવવી બધા માટે સહેલી નથી હોતી પરંતુ જો આવી રિલેશનશિપ જળવાય રહે તો સમજી લો કે બંને પાર્ટનર પ્રેમની કસોટીમાં ખરા ઉતર્યાં.